el ze un zènaro de angiosperme de ła fameja Rutaceae . I ze tuti grandi arbusti o àlbere senpreverdi che i riva a 5–15 m de altura. I fruti i ze fragranti e ła majorparte i ze pieni de sugo. I contien na larga persentuałe de àsido sìtrego che ła ghe da ai fruti el caratarìstego odor e saor a-strenzente. I ze anca òtime fonti de vitamina C. Se pensa che i gàpia avesto orìzane in Azia tropegałe e subtropegałe. Cofà tuti i agrumi, i i ga orìzane da l'Azia sudorientałe, a sud de l'Himalaya fin a ła Cina Meridionałe, Thailandia, Malaysia, Fiłipine e Indonèzia. De ste zone, ła ze l'Ìndia cheła co pì forme selvàdeghe. La so cultivasion ła ze scumisiada sirca 3000 ani fa, inisialmente par ricavar profumi e par fini ornamentałi, e de sevente par prodùzare fruti comestìbiłi. Atualmente el ze cultivà soratuto inte l'àrea mediterànea, in Mèdio Oriente, in Braziłe, in Flòrida, Całifornia, Caràibi, ma anca in Sudafrica, Mozanbigo, Austràlia, oltre che par òvio anca inte łe zone aziàteghe de orìzane. El zènaro Citrus el ga drento łe seventi spece: - Naransara amara - caviałe de limon o finger lime - Limonara australiana, - Limetara del Monte White - Limetara kaffir o combava - Naransara juzu - Papeda de Khasi - Naransara dolce - Naransara trifojada ibridasion de no serta cołocasion - naransa Bizzarria - incrozo intrà e - limeta persiana - limeta dolse de Palestina - całamondin - incrozo intrà e - mandarin tanzerino - mandarin satsuma - limon volkameriano - Ponpía de Siniscola Dal momento che łe àlbare del zènaro łe se ibridiza racuanto fàsiłe, tute łe àlbare cultivae łe ze produzeste incalmando łe vołeste cultivar in piante prozenidore sełesionae par ła rezistenza a łe małatie e par ła rusteghità. Łe àlbare del zènaro no łe riese sofrire zeneralmente łe zełae invernałi, solché poche ibridasion łe ze bone de sofrir tenperadure soto el ponto de zeło ma no łe produze fruti de cuałità. Łe àlbare in cuestion łe crese ben inte on clima sołivo e ùmido costante, co na bona irigasion. Siben łe sìpia latifoje, łe ze senpreverdi e no łe perde mai łe foje. Łe àlbare łe fiorise in primavera e i fruti i vien fora poco dopo. I fruti i taca madurar in autuno o inte el scumìsio de l'inverno, dipendendo da la spece, e el so sugo el tende indolsirse co ła madurasion. Racuanti amadori i cultiva spece nane in pitaro o sere inte łe àree andove ze masa fredo par cultivarle a sieło seren. Un clima justo, un justo inrajamento sołivo e na fonte de àcua coriva i ze nesesari par produre e far madurar i fruti. Na spece doparada in profumaria par łe so note fresche de testa el ze el bergamoto . Sta spece se ła vegnese cultivada inte ła provincia de Rejo Całàbria , sevendo łe regołaminti de on disiplinar de produsion, ła godaria del màrchio DOP istituio da ła Comunità eoropea par łe so partegołari caratarìsteghe. I fiuri de łe piante de ciuciae da łe ave e de consevensa ghe se połe ricavar bon miełe profumà, parché el zènaro Citrus el ze fato da bone piante mełìfare e de intarese aviculturałe. - a comprehensively illustrated website with descriptions and uses of over 400 varieties of .